ĮSAKYMAS

DĖL NEKILNOJAMOJO TURTO VIEŠO AUKCIONO, VYKSIANČIO INFORMACINIŲ TECHNOLOGIJŲ PRIEMONĖMIS, SĄLYGŲ PATVIRTINIMO

2020 m. rugsėjo 25 d. Nr. DĮV-879

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsniu, Viešame aukcione parduodamo Šilalės rajono savivaldybės nekilnojamojo turto ir kitų nekilnojamųjų daiktų sąrašu, patvirtintu Šilalės rajono savivaldybės tarybos 2018 m. spalio 25 d. sprendimu Nr. T1-230 „Dėl Viešame aukcione parduodamo Šilalės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“, Šilalės rajono savivaldybės organizuojamų viešų aukcionų, kuriuose parduodamas Savivaldybės nekilnojamasis turtas ir kiti nekilnojamieji daiktai, vykdymo informacinių technologijų priemonėmis taisyklėmis, patvirtintomis Šilalės rajono savivaldybės administracijos direktoriaus 2016 m. rugsėjo 8 d. įsakymu Nr. DĮV-1382 „Dėl Šilalės rajono savivaldybės organizuojamų viešų aukcionų, kuriuose parduodamas Savivaldybės nekilnojamasis turtas ir kiti nekilnojamieji daiktai, vykdymo informacinių technologijų priemonėmis taisyklių patvirtinimo“, Šilalės rajono savivaldybės nekilnojamųjų daiktų pardavimo viešo aukciono būdu sąlygų tvirtinimo tvarkos aprašu, patvirtintu Šilalės rajono savivaldybės administracijos direktoriaus 2020 m. rugsėjo 14 d. įsakymu Nr. DĮV-838 „Dėl Šilalės rajono savivaldybės nekilnojamųjų daiktų pardavimo viešo aukciono būdu sąlygų tvirtinimo tvarkos aprašo patvirtinimo“:

1. T v i r t i n u Dalies pastato-pirties su priklausiniu ir šiems objektams priskirta žemės sklypo dalimi, esančių Šilalės r. sav., Didkiemio sen., Didkiemio k., Žvejų g. 20, nekilnojamojo turto viešo aukciono, vyksiančio informacinių technologijų priemonėmis, sąlygas (pridedama).
2. P a v e d u paskelbti šiuo įsakymo 1 punktu patvirtintas viešo aukciono sąlygas vietinėje spaudoje, Šilalės rajono savivaldybės interneto svetainėje [www.silale.lt](http://www.silale.lt) ir visą įsakymą Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

# Administracijos direktorius Valdemaras Jasevičius

#

#